CELEX: 32019R0282
Language: lt
Date: 2019-02-15 00:00:00
Title: 2019 m. vasario 15 d. Komisijos įgyvendinimo reglamentas (ES) 2019/282, kuriuo dėl paraiškų teikimo laikotarpių iš dalies keičiamas Įgyvendinimo reglamentas (ES) 2016/2080

19.2.2019   
               
               
                  LT
               
               
                  Europos Sąjungos oficialusis leidinys
               
               
                  L 47/34
               
            
         KOMISIJOS ĮGYVENDINIMO REGLAMENTAS (ES) 2019/282
         2019 m. vasario 15 d.
         kuriuo dėl paraiškų teikimo laikotarpių iš dalies keičiamas Įgyvendinimo reglamentas (ES) 2016/2080
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1),
         atsižvelgdama į 2016 m. gegužės 18 d. Komisijos įgyvendinimo reglamentą (ES) 2016/1240, kuriuo nustatomos Europos Parlamento ir Tarybos reglamento (ES) Nr. 1308/2013 nuostatų dėl valstybės intervencijos ir paramos privačiajam sandėliavimui taikymo taisyklės (2), ypač į jo 28 straipsnį,
         kadangi:
         
                     (1)
                  
                  
                     Komisijos įgyvendinimo reglamentu (ES) 2016/2080 (3) pradėtas nugriebto pieno miltelių pardavimas konkurso tvarka. Iš pradžių jame buvo numatyti du daliniai kvietimai dalyvauti konkurse per mėnesį, išskyrus rugpjūčio ir gruodžio mėn.;
                  
               
                     (2)
                  
                  
                     Įgyvendinimo reglamentas 2016/2080 buvo iš dalies pakeistas Komisijos įgyvendinimo reglamentu (ES) 2017/472 (4), kuriuo laikotarpių, per kuriuos gali būti teikiamos paraiškos, skaičius buvo sumažintas iki vieno per mėnesį ir panaikinta nuostata dėl tokio laikotarpio rugpjūčio mėn.;
                  
               
                     (3)
                  
                  
                     Reglamentas 2016/2080 buvo iš dalies pakeistas Komisijos įgyvendinimo reglamentu (ES) 2018/995 (5) padidinant laikotarpių, per kuriuos gali būti teikiamos paraiškos, skaičių iki dviejų per mėnesį ir įtraukta nuostata dėl tokio laikotarpio rugpjūčio mėn.;
                  
               
                     (4)
                  
                  
                     šitaip padidinus laikotarpių dažnumą buvo galima parduoti didelius nugriebto pieno miltelių intervencinių atsargų kiekius ir sumažinti turimus kiekius iki šiek tiek daugiau nei 22 000 tonų;
                  
               
                     (5)
                  
                  
                     atsižvelgiant į turimo kiekio apimtis ir siekiant sumažinti administracinę naštą, reikėtų dar kartą sumažinti laikotarpių, per kuriuos gali būti teikiamos paraiškos, skaičių iki vieno per mėnesį;
                  
               
                     (6)
                  
                  
                     todėl Įgyvendinimo reglamentas (ES) 2016/2080 turėtų būti atitinkamai iš dalies pakeistas;
                  
               
                     (7)
                  
                  
                     šiame reglamente numatytos priemonės atitinka Bendro žemės ūkio rinkų organizavimo komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Įgyvendinimo reglamento (ES) 2016/2080 2 straipsnio 2 dalis pakeičiama taip:
            
               
                  „2.   Vėlesnių dalinių kvietimų dalyvauti konkurse paraiškų teikimo laikotarpiai prasideda pirmą darbo dieną po ankstesnio laikotarpio pabaigos. Jie baigiasi trečiąjį mėnesio antradienį 11.00 Briuselio laiku. Tačiau rugpjūčio mėn. šis laikotarpis baigiasi 11.00 Briuselio laiku ketvirtąjį antradienį, o gruodžio mėn. – 11.00 Briuselio laiku antrąjį antradienį. Jei antradienis yra valstybinė šventė, paraiškų teikimo laikotarpis baigiasi prieš tą antradienį einančios darbo dienos 11.00 Briuselio laiku.“
               
            
         
         
            2 straipsnis
            Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. vasario 15 d.
            
               
                  Komisijos vardu
               
               
                  Pirmininko pavedimu
               
               Phil HOGAN
               
                  Komisijos narys
               
            
         
         
            (1)  OL L 347, 2013 12 20, p. 671.
         
            (2)  OL L 206, 2016 7 30, p. 71.
         
            (3)  2016 m. lapkričio 25 d. Komisijos įgyvendinimo reglamentas (ES) 2016/2080, kuriuo pradedamas nugriebto pieno miltelių pardavimas konkurso tvarka (OL L 321, 2016 11 29, p. 45).
         
            (4)  2017 m. kovo 15 d. Komisijos įgyvendinimo reglamentas (ES) 2017/472, kuriuo dėl paraiškų teikimo laikotarpių iš dalies keičiamas Įgyvendinimo reglamentas (ES) 2016/2080 (OL L 73, 2017 3 18, p. 5).
         
            (5)  2018 m. liepos 12 d. Komisijos įgyvendinimo reglamentas (ES) 2018/995, kuriuo dėl paraiškų teikimo laikotarpių iš dalies keičiamas Įgyvendinimo reglamentas (ES) 2016/2080 (OL L 178, 2018 7 16, p. 4).